CELEX: 62019TN0487
Language: lv
Date: 2019-07-08 00:00:00
Title: Lieta T–487/19: Prasība, kas celta 2019. gada 8. jūlijā — CU/Reģionu komiteja

2.9.2019   
            
            
               LV
            
            
               Eiropas Savienības Oficiālais Vēstnesis
            
            
               C 295/81
            
         
      Prasība, kas celta 2019. gada 8. jūlijā — CU/Reģionu komiteja
      (Lieta T–487/19)
      (2019/C 295/107)
      Tiesvedības valoda — franču
      
         Lietas dalībnieki
      
      
         Prasītājs: CU (pārstāvji: S. Orlandi un T. Martin, advokāti)
      
         Atbildētāja: Reģionu komiteja
      
         Prasījumi
      
      Prasītāja prasījumi Vispārējai tiesai ir šādi:
      
                  —
               
               
                  atcelt 2018. gada 18. oktobra lēmumu samazināt prasītāja algas aprēķinam piemērojamo reizināšanas koeficientu pēc viņa paaugstināšanas AD 14 pakāpē 2018. gada paaugstināšanas amatā ietvaros;
               
            
                  —
               
               
                  piespriest Reģionu komitejai atlīdzināt tiesāšanās izdevumus.
               
            
         Pamati un galvenie argumenti
      
      Prasības pamatojumam prasītājs izvirza trīs pamatus.
      
                  1.
               
               
                  Pirmais pamats attiecas uz Eiropas Savienības Civildienesta noteikumu (turpmāk tekstā — “Civildienesta noteikumi”) 44. panta, skatot to kopsakarā ar Civildienesta noteikumu XIII pielikuma 7. panta 7. punktu, pārkāpumu, jo ar apstrīdēto lēmumu esot pārkāptas prasītāja iegūtās tiesības uz viņa algas aprēķinam piemērojamā reizināšanas koeficienta paaugstināšanu, kas atbilst automātiskas izvirzīšanas augstākā līmenī vērtībai.
               
            
                  2.
               
               
                  Ar otro pamatu tiek apgalvots, ka ar apstrīdēto lēmumu esot pārkāptas pamattiesības uz vienlīdzīgu attieksmi un samērīguma princips, jo pret diviem ierēdņiem ar vienādiem nopelniem un darba stāžu, un kuri tika paaugstināti amatā tajā pašā dienā, bija atšķirīga attieksme.
               
            
                  3.
               
               
                  Ar trešo pamatu tiek apgalvots prasītāja tiesiskās paļāvības attiecībā uz to, ka viņa automātiski iegūtā izvirzīšanas augstākā līmenī vērtība tiks saglabāta pēc nākamās paaugstināšanas amatā, pārkāpums, jo reizināšanas koeficienta samazināšana esot notikusi desmit mēnešus pēc sākotnējā tiesību akta.